**Ministru kabineta sēdes protokollēmuma projekta „Par finansējuma nodrošināšanu veselības aprūpes pakalpojumu administrēšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma „Grozījumi Valsts un pašvaldību institūciju amatpersonu un darbinieku atlīdzības likumā”19.panta 21un 24daļa, 39.panta otrā daļa, Pārejas noteikumu 25., 26., 27. un 28.punkts (pieņemts Saeimā 2013.gada 19.decembrī).2.Ministru kabineta 2014.gada 11.februāra noteikumu Nr.87 „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” prasību izpildes nodrošināšana.3.Ministru kabineta 2014.gada 11.februāra noteikumu Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” prasību izpildes nodrošināšana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 19.decembrī Saeima pieņēma likumu „Grozījumi Valsts un pašvaldību institūciju amatpersonu un darbinieku atlīdzības likumā”, kas paredz būtiski uzlabot un pilnveidot Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm (turpmāk – amatpersona) veselības aprūpes sistēmu un sociālo garantiju sistēmu, gan palielinot jau iepriekš paredzēto kompensējamo veselības aprūpes izdevumu un pabalstu apmēru, gan nosakot jaunus apmaksājamo vai kompensējamo veselības aprūpes pakalpojumu veidus, tajā skaitā bijušajām amatpersonām, kuras atvaļinātas no dienesta sakarā ar noteiktajām prasībām neatbilstošu veselības stāvokli, gan ieviešot jaunus pabalstu veidus ar nolūku nodrošināt sociālo pakalpojumu grozu, kas līdzvērtīgs veselības, dzīvības un nelaimes gadījumu apdrošināšanai, bet ar mazākiem valsts budžeta izdevumiem. Ar 2014.gada 1.janvāri paredzēti šādi *jauni pabalstu veidi* saskaņā ar Valsts un pašvaldību institūciju amatpersonu un darbinieku atlīdzības likuma 19.panta:- 21daļu – amatpersonas nāves gadījumā tās laulātais un lejupējie, bet, ja lejupējo nav, tad tuvākās pakāpes augšupējie radinieki papildus šā panta pirmajā daļā noteiktajam pabalstam saņem vienreizēju pabalstu 12 mēnešalgu apmērā, bet ne mazāku kā 10 000 *euro* (prognozētais gadījumu skaits, ņemot vērā 2011.-2013.gada statistiku –8); - 24daļu – amatpersona saņem vienreizēju pabalstu 50 procentu apmērā no šā panta 2.2 vai 2.3 daļā noteiktā pabalsta, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, guvusi ievainojumu vai sakropļojumu vai tās veselībai nodarīts citāds kaitējums (izņemot arodslimību) un tai 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija noteikusi invaliditāti uz laiku, ne mazāku par vienu gadu, vai šī amatpersona guvusi smagu, vidēju vai vieglu (ja pārejošā darba (dienesta) nespēja ilgst vairāk par sešām dienām) veselības bojājumu (prognozētais gadījumu skaits, ņemot vērā 2011.-2013.gada statistiku –197). Ar 2014.gada 1.janvāri paredzēti *jauni apmaksātas veselības aprūpes pakalpojumu veidi* saskaņā ar: - Valsts un pašvaldību institūciju amatpersonu un darbinieku atlīdzības likuma Pārejas noteikumu 26.punktu, kas nosaka, ka Ministru kabinets attiecībā amatpersonām atbilstoši valsts budžetā pieejamiem līdzekļiem iekļauj ārstniecības personas nozīmētus medikamentus un zobārstniecības un zobu higiēnas pakalpojumus apmaksājamo veselības aprūpes pakalpojumu apjomā un paaugstina apmaksājamo veselības pakalpojumu limitus, tādējādi nodrošinot, ka apmaksātās veselības aprūpes pakalpojumu apjoms nav mazāks par šā likuma [37.panta](http://likumi.lv/doc.php?id=202273#p37) otrās daļas pirmajā teikumā minētās veselības apdrošināšanas polises parasti garantēto pakalpojumu klāstu un apmaksājamo apmēru līdzīgos apdrošināšanas gadījumos (regulē Ministru kabineta 2014.gada 11.februāra noteikumi Nr.87 „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus””);- Valsts un pašvaldību institūciju amatpersonu un darbinieku atlīdzības likuma 39.panta otro daļu, kas nosaka, ka atvaļinātajām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm ir tiesības saņemt apmaksātu veselības aprūpi, ja attiecīgā amatpersona ir atvaļināta no dienesta sakarā ar noteiktajām prasībām neatbilstošu veselības stāvokli, kam par iemeslu ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistīta nelaimes gadījuma rezultātā. Apmaksātās veselības aprūpes saņemšanas nosacījumus atvaļinātajām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, apmaksājamo veselības pakalpojumu veidus un apmaksas kārtību, kā arī veselības aprūpes pakalpojumus un izdevumus, kuri netiek apmaksāti, nosaka Ministru kabinets (regulē Ministru kabineta 2014.gada 11.februāra noteikumi Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus”). Sakarā ar to būtiski pieaugs ar veselības aprūpes un pabalstu izmaksas administrēšanu saistītais darba apjoms Iekšlietu ministrijas veselības un sporta centram (turpmāk – Centrs), kas veic maksājumus par veselības aprūpes pakalpojumiem Iekšlietu ministrijas sistēmas iestāžu un Ieslodzījuma vietu pārvaldes amatpersonām, kā arī pabalstu izmaksu Iekšlietu ministrijas sistēmas iestāžu amatpersonām. Izvērtējot pašreizējo un prognozēto darba apjomu, nepieciešama 3 jaunu amata vietu izveidošanu –1 ārsta eksperta amata vieta un 2 vecākā referenta amata vietas, sākot ar 2014.gada 1.aprīli. Minētās amata vietas nepieciešamas, lai Centrs spētu apstrādāt iesniegtos dokumentus par veselības aprūpes pakalpojumu apmaksu, kā arī ar jauna veida pabalstu izmaksu saistītos dokumentus. Šobrīd vidēji gadā tiek saņemti 3500 amatpersonu iesniegumi veselības aprūpes izdevumu kompensēšanai, kurus apstrādā 1 ārsts–eksperts (pārbauda iesniegto dokumentu atbilstību normatīvo aktu prasībām) un 1 vecākais referents (ievada iesniegtos dokumentus veselības aprūpes pakalpojumu uzskaites un kontroles datorprogrammā). Vienlaikus minētie darbinieki apstrādā arī no ārstniecības iestādēm saņemtos rēķinus par amatpersonām sniegtajiem veselības aprūpes pakalpojumiem. Ar apmaksājamo veselības aprūpes pakalpojumu klāsta palielināšanu saistīto kompensāciju izmaksas gadījumu skaits varētu pieaugt vismaz par 18 000 vienībām gadā. Vienlaikus nepieciešams veikt izmaiņas arī Centra veselības aprūpes pakalpojumu uzskaites un kontroles datorprogrammā, pielāgojot to jaunajam apmaksājamo veselības aprūpes pakalpojumu un izmaksājamo pabalstu klāstam. Tāpat nepieciešams aprīkot 3 darba vietas ar datortehniku, biroja precēm, inventāru, kā arī segt papildu sakaru pakalpojumu izdevumus.Detalizēts skaidrojums par veselības aprūpes pakalpojumu klāsta izmaiņām atspoguļots iepriekš minēto Ministru kabineta noteikumu projektu anotācijās. |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas Veselības un sporta centrs. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 12 184 406 | 34 307 | 54 168 | 54 168 | 54 168 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 12 184 406 | 34 307 | 54 168 | 54 168 | 54 168 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 12 184 406 | 34 307 | 54 168 | 54 168 | 54 168 |
| 2.1. valsts pamatbudžets | 12 184 406 | 34 307 | 54 168 | 54 168 | 54 168 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  | 0 | 0 | 0 |
|  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Lai nodrošinātu amatpersonu papildus sociālo garantiju un veselības aprūpes pakalpojumu administrēšanu, Iekšlietu ministrijai budžeta apakšprogrammā 38.05.00 „Veselības aprūpe un fiziskā sagatavotība” (Iekšlietu ministrijas veselības un sporta centrs) – nepieciešamas papildu trīs amata vietas un finansējums kopā: **2014.gadā – 34 307 *euro*****2015.gadā un turpmāk katru gadu – 54 168 *euro***Detalizēts izdevumu aprēķins – anotācijas pielikumā.Saskaņā ar likumu „Par valsts budžetu 2014.gadam” Pilsonības un migrācijas lietu pārvaldei (budžeta apakšprogramma 11.01.00 „Pilsonības un migrācijas lietu pārvalde”) atbilstoši Ministru kabineta 2013.gada 27.augusta sēdē (prot.Nr.46, 102.§ 6.p.) nolemtajam paredzēts finansējums 279 167 *euro* – uzturēšanās atļauju pieprasīšanai iesniegto dokumentu izskatīšanai paātrinātā kārtībā (26 amata vietas, izdevumiem atlīdzībai, tai skaitā 216 988 *euro* izdevumiem atalgojumam). Ņemot vērā, ka Pilsonības un migrācijas lietu pārvalde veic darbinieku noslodzes izvērtējumu, kā rezultātā atbilstoši veicamajām funkcijām tiks noskaidrots katrai Pilsonības un migrācijas lietu pārvaldes nodaļai nepieciešamais papildu darbinieku skaits, 2014.gadā tiek plānota finanšu līdzekļu ekonomija. Ietaupītie finanšu līdzekļi 34 307 *euro* apmērā (IKK 1119 − 27 759 *euro* un IKK 1210 − 6 548 *euro*) 2014.gadā var tikt s pārdalīti Iekšlietu ministrijas veselības un sporta centram 3 mata vietu uzturēšanai.Lai nodrošinātu finansējumu Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm papildus sociālo garantiju un veselības aprūpes pakalpojumu administrēšanai (3 amata vietas) 2015.gadā un turpmāk, nepieciešama finansējuma pārdale budžeta apakšprogrammas 38.05.00 „Veselības aprūpe un fiziskā sagatavotība” bāzes izdevumu ietvaros starp izdevumu ekonomiskās klasifikācijas kodiem, paredzot 2015.gadam un turpmākajiem gadiem:* izdevumu samazinājumu IKK 1228 „Darba devēja sociālā rakstura pabalsti un kompensācijas, no kuriem neaprēķina ienākuma nodokli un valsts sociālās apdrošināšanas obligātās iemaksas” 54 168 *euro* apmērā un
* izdevumu palielinājumu:
* IKK 1100 „Atalgojums” 42 076 *euro* apmērā;
* IKK 1210 „Darba devēja valsts sociālās apdrošināšanas obligātās iemaksas” 10 339 *euro* apmērā;
* IKK 1221 „Darba devēja pabalsti un kompensācijas, no kuriem aprēķina ienākuma nodokli, valsts sociālās apdrošināšanas obligātās iemaksas” 1 753 *euro* apmērā.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone−Godmane

18.03.2014 10:15

A.Strode

67219602, alda.strode@iem.gov.lv

I.Potjomkina

67219606, ieva.potjomkina@iem.gov.lv